CELEX: 32021D1180
Language: fi
Date: 2021-07-13 00:00:00
Title: Neuvoston päätös (EU) 2021/1180, annettu 13 päivänä heinäkuuta 2021, Euroopan unionin puolesta otettavasta kannasta julkisesti tuettuja vientiluottoja koskevan järjestelyn osallistujien kirjallisessa menettelyssä, joka koskee päätöksen tekemistä järjestelyn markkinaviitekorkoja koskevien määräysten muuttamisesta

19.7.2021   
               
               
                  FI
               
               
                  Euroopan unionin virallinen lehti
               
               
                  L 256/97
               
            
         NEUVOSTON PÄÄTÖS (EU) 2021/1180,
         annettu 13 päivänä heinäkuuta 2021,
         Euroopan unionin puolesta otettavasta kannasta julkisesti tuettuja vientiluottoja koskevan järjestelyn osallistujien kirjallisessa menettelyssä, joka koskee päätöksen tekemistä järjestelyn markkinaviitekorkoja koskevien määräysten muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Taloudellisen yhteistyön ja kehityksen järjestön puitteissa laaditun julkisesti tuettuja vientiluottoja koskevan järjestelyn, jäljempänä ’järjestely’, sisältämiä suuntaviivoja sovelletaan unionissa Euroopan parlamentin ja neuvoston asetuksen (EU) N:o 1233/2011 (1) nojalla.
                  
               
                     (2)
                  
                  
                     Järjestelyn 63 artiklan mukaan järjestelyn osallistujien, jäljempänä ’osallistujat’, olisi tarkasteltava määräajoin markkinaviitekorkojen määrittämistä koskevan järjestelmän toimintaa sen varmistamiseksi, että ilmoitetut korot kuvastavat vallitsevia markkinaolosuhteita ja vastaavat korkojen vahvistamisen taustalla olevia tavoitteita. Tällaisten tarkastelujen pitäisi koskea myös kyseisiin korkoihin niitä sovellettaessa lisättävää marginaalia.
                  
               
                     (3)
                  
                  
                     Osallistujien on kirjallisella menettelyllä päätettävä suunnitellusta päätöksestä, jolla muutetaan järjestelyn liitteessä XVI esitettyjä markkinaviitekorkoja koskevia määräyksiä.
                  
               
                     (4)
                  
                  
                     Suunnitellulla päätöksellä markkinaviitekorkoja koskevien määräysten muuttamisesta on tarkoitus yhdenmukaistaa toimintatapoja ja lainanantokäytäntöjä ja siten tasapuolistaa osallistujien toimintaedellytyksiä. Lisäksi sillä pitäisi tuoda julkisesti tuetuissa vientiluottotoimissa tarjottavat kiinteät korot lähemmäs markkinakorkoja ja mukauttaa kyseiset kiinteät korot vastamaan paremmin yksityisillä rahoitusmarkkinoilla tarjottavia ehtoja. Kahden vuoden siirtymäkauden olisi annettava vientiluottolaitoksille aikaa sopeutua uusiin suuntaviivoihin ja tiedottaa niistä.
                  
               
                     (5)
                  
                  
                     On aiheellista määrittää kanta, joka otetaan unionin puolesta osallistujien kirjallisessa menettelyssä tehtävään päätökseen, sillä suunniteltu päätös markkinaviitekorkoja koskevien määräysten muuttamisesta sitoo unionia ja voi vaikuttaa ratkaisevasti unionin oikeuden sisältöön asetuksen (EU) N:o 1233/2011 2 artiklan nojalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Unionin puolesta otettava kanta julkisesti tuettuja vientiluottoja koskevan järjestelyn osallistujien välisessä kirjallisessa menettelyssä, joka koskee päätöksen tekemistä markkinaviitekorkoja koskevien määräysten muuttamisesta, perustuu järjestelyn osallistujien päätösluonnokseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 13 päivänä heinäkuuta 2021.
            
               
                  Neuvoston puolesta
               
               
                  Puhemies
               
               A. ŠIRCELJ
            
         
         
            (1)  Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).
         
            (2)  Ks. asiakirja ST 10046/21 osoitteessa http://register.consilium.europa.eu.